Forma, patvirtinta Klaipėdos miesto savivaldybės administracijos direktoriaus

2009 m. birželio 30 d. įsakymu Nr. AD1-1133

**AIŠKINAMASIS RAŠTAS**

**PRIE SAVIVALDYBĖS TARYBOS SPRENDIMO** „**DĖL KLAIPĖDOS MIESTO SAVIVALDYBĖS TARYBOS 2015 M. GRUODŽIO 22 D. SPRENDIMO NR. T2-334 „DĖL KLAIPĖDOS MIESTO KAPINIŲ STATUSO“ PAKEITIMO“**

**1. Sprendimo projekto esmė, tikslai ir uždaviniai.**

Būtinybė parengti šį tarybos sprendimą atsirado, esant išskirtinei aplinkybei – mirus Klaipėdos miesto garbės piliečiui, iškiliai asmenybei, jūrinės kultūros puoselėtojui ir ilgamečiam Lietuvos jūrų muziejaus direktoriui Aloyzui Každailiui, kurio amžinojo poilsio vieta bendru sutarimu pasirinkta Kopgalio kapinaitėse. Teikiamo sprendimo projekto esmė – reikalinga pakeisti Klaipėdos senųjų kapinių, vad. Kopgalio, statusą iš neveikiančių į riboto laidojimo kapinių statusą, nes neveikiančiose kapinėse laidojimas yra draudžiamas.

**2. Projekto rengimo priežastys ir kuo remiantis parengtas sprendimo projektas.**

Kapinių tvarkymo taisyklėse, kurios patvirtintos Lietuvos Respublikos Vyriausybės 2008 m. balandžio 19 d. nutarimu Nr. 1207 „Dėl Lietuvos Respublikos žmonių palaikų laidojimo įstatymo įgyvendinamųjų teisės aktų patvirtinimo“, kapinės priskiriamos neveikiančioms, riboto laidojimo ar veikiančioms kapinėms. 2015 m. gruodžio 22 d. priimtas sprendimas Nr. T2-334 „ Dėl Klaipėdos miesto kapinių statuso“, kuriuo 2 kapinėms yra nustatytas veikiančių kapinių laidojimo statusas, o 23 kapinėms nustatytas neveikiančių kapinių statusas. Iki šiol Klaipėdos mieste riboto laidojimo statuso kapinių nebuvo. Vadovaudamiesi Lietuvos Respublikos Vyriausybės nutarimo „Dėl Lietuvos Respublikos žmonių palaikų laidojimo įstatymo įgyvendinamųjų teisės aktų patvirtinimo“ 5 punktu, pateiktas prašymas Kultūros paveldo departamento prie Kultūros ministerijos Klaipėdos skyriui bei Nacionalinio visuomenės sveikatos centro prie Sveikatos apsaugos ministerijos, Klaipėdos departamentui suderinti Kopgalio kapinių statuso pakeitimą.

**3. Kokių rezultatų laukiama.**

Kopgalio kapinėms suteikiamas statusas iš neveikiančių į riboto laidojimo vieninteliu išimties atveju.

**4. Sprendimo projekto rengimo metu gauti specialistų vertinimai.**

Negauta.

**5. Išlaidų sąmatos, skaičiavimai, reikalingi pagrindimai ir paaiškinimai.**

Savivaldybės išlaidų projekto rengimui nebuvo.

**6. Lėšų poreikis sprendimo įgyvendinimui.**

Papildomų lėšų priėmus šį sprendimą nereikėtų.

**7. Galimos teigiamos ar neigiamos sprendimo priėmimo pasekmės.**

Neigiamų pasekmių nenumatoma.

Vedėjas Vitalijus Juška